open-index/open-wikipedia-markdown huggingface dataset:
Roing under Sommer-OL 2004 – Toer uten styrmann kvinner

**Toer uten styrmann for kvinner** i roing under Sommer-OL 2004 ble arrangert i august 2004 på Schinias Olympic Rowing og Canoeing Centre i Athen.

## Resultater
### Heat
August 14 
**Heat 1** 10:10
#Yuliya Bichyk og Natallia Helakh,  7:27.73
#Katherine Grainger og Cath Bishop,  Great Britain, 7:34.66
#Maren Derlien og Sandra Goldbach,  7:44.00
#Sophie Balmary og Virginie Chauvel,  7:49.70
#Sarah Jones og Kate Mackenzie,  7:53.78

**Heat 2** 10:20
#Georgeta Damian og Viorica Susanu,  7:29.74
#Darcy Marquardt og Buffy-Lynne Williams,  7:42.36
#Milka Tancheva og Anna Chuk,  7:52.45
#Cong Huanling og Feng Xueling,  7:53.30
#Juliette Haigh og Nicky Coles,  9:37.53

### Finale
#Georgeta Damian og Viorica Susanu, , 7:06.56
#Katherine Grainger og Cath Bishop,  Great Britain, 7:08.66
#Yuliya Bichyk og Natallia Helakh, , 7:09.36
#Darcy Marquardt og Buffy-Lynne Williams, , 7:13.33
#Maren Derlien og Sandra Goldbach, , 7:20.20
#Juliette Haigh og Nicky Coles, , 7:23.52

## Referanser
Palauisk

**Palauisk** er et malayopolynesisk språk i den austronesiske språkfamilien som primært snakkes på Palau, hvor det er offisielt språk sammen med engelsk. Det er ett av bare to språk i Mikronesia som ikke er del av den oseaniske greinen av språkfamilien (det andre er chamorro).

## Referanser
Nikita Baranov

**Nikita Baranov** (født 19. august 1992) er en estisk fotballspiller som spiller for den ungarske klubben Beroe Stara Zagora.

## Klubb
### Tidlig karriere
Baranov startet sin fotballkarriere med Puumas ungdomslag. Han har siden spilt for Ararat, Elva og Warrior.

### Flora
I 2010 signerte Baranov for Flora. Han vant hans første Meistriliiga tittel med Flora i 2011 sesongen, og hans andre i 2015 sesongen.

### Kristiansund
Den 15. februar 2017 skrev Baranov kontrakt med nyopprykkede Kristiansund etter en vellykket innsamlingsaksjon blant innbyggerne for å få hentet han til klubben.

## Landslag
Baranov gjorde sin landslagsdebut for Estlands herrelandslag i fotball 11. november 2015, i en 3-0 seier under en treningskamp mot Georgia

## Meritter
#### Flora
* Meistriliiga: 2011, 2015
* Estonian Cup: 2010-11, 2012-13, 2015-16
* Estonian Supercup: 2011, 2012, 2014, 2016

## Referanser


## Eksterne lenker
*
London Marathon 2017

**London Marathon 2017** ble arrangert 23. april 2017, og var den 37. utgaven av London Marathon.

Mary Keitany vant kvinneklassen med ny verdensrekord for kvinner på tiden 2:17:01, og Daniel Wanjiru vant herreklassen på 2:05:48.

## Resultater
### Elite

### Rullestolracing

## Referanser


## Eksterne lenker
*
Troppene til VM i ishockey for menn 2017 (toppdivisjonen)

**Troppene til Ishockey-VM 2017** inneholder samtlige 16 tropper som ble tatt ut til Ishockey-VM 2017 i Tyskland og Frankrike fra 5. til 21. mai 2017. Hver av de 16 nasjonene som deltok i mesterskapet kunne registrere maksimalt 20 løpere og 3 målvakter. Alle aldre er som de er ved starten av turneringen (5. mai 2017).

__NOTOC__

## Ordforklaring

## Landslagsdrakter

## 
## 
## 
## 
## 
## 
## 
Latvias preliminære tropp på 28 mann ble offentliggjort den 27. april 2017, og den endelige troppen ble offentliggjort den 2. mai og innregistrert to dager senere. Troppen besto av 3 målvakter, 8 backer og 14 løpere.

Kaspars Daugaviņš var lagkaptein siden 2015, mens Artūrs Kulda og Jānis Sprukts var assisterende kapteiner. I Sprukts' fravær var Kristaps Sotnieks assisterende lagkaptein i kampen mot Russland den 15. mai.

Kilde: IIHF.com

## 
Norges tropp ble offentliggjort 29. april 2017 og registrert den 4. mai. Troppen besto av 3 målvakter, 8 backer og 13 løpere. En spiller har så langt fått sin offisielle landslagsdebut under turneringen: backen Erlend Lesund (22 år) løperen og Alexander Reichenberg (24 år).

Landslagsstjernen Patrick Thoresen var igjen klar til VM-spill etter å ha stått over VM i 2016 grunnet skade. Opprinnelig kunne den norske NHL-stjernen Mats Zuccarello ikke kunne delta i VM fordi han var opptatt med Stanley Cup-sluttspill med New York Rangers, men Montreal Canadiens-spilleren Andreas Martinsen (hvis lag ble slått ut av sluttspillet av netop Rangers) var derimot klar for VM. Flere andre spillere har også måtte melde forfall innen VM: kaptein Ole-Kristian Tollefsen (ute for sesongen på grunn av hjernerystelse), Tommy Kristiansen (vond lyske) og Eirik Salsten (brakk tommelen i en treningskamp mot Danmark).

Norge valgte opprinnelig å melde inn 21 spillere og la en plass stå åpen i tilfelle av at Zuccarellos Rangers røk ut av Stanley Cup-sluttspillet og ble VM-klar. Jørgen Karterud, som var i den opprinnelige troppen, var opprinnelig satt på vent. Den 9. mai ble Karterud innregistrert noen timer innen at Zuccarellos Rangers ble slått ut av sluttspillet, med følgende begrunnelse:

Jonas Holøs ble i Tollefsens skadefravær utnevnt til lagkaptein, mens Patrick Thoresen og Mathis Olimb ble utnevnt til assisterende kapteiner.

Kilde: IIHF.com

## 
## 
## 
## 
## 
## 
## 
## 
## Referanser


## Kilder

*Belarus 
*Canada 
*Danmark 
*Finland 
*Frankrike 

*Italia 
*Latvia 
*Norge 

*Russland 
*Slovakia 
*Slovenia 
*Sveits 

*Sverige
*Tsjekkia
*Tyskland 
*USA 

### Spillerstatistikk

*Belarus 
*Canada 
*Danmark 
*Finland 
*Frankrike 

*Italia 
*Latvia 
*Norge 

*Russland 
*Slovakia 
*Slovenia 
*Sveits 

*Sverige 
*Tsjekkia 
*Tyskland 
*USA

## Eksterne lenker
* Ishockey-VMs offisielle nettsted
Kenisitter

**Kenisitter** var ifølge Det gamle testamente og Den hebraiske bibel en stamme nevnt i den pakt Gud gjorde med Abraham. På tross av dette nevnes de ikke blant Kanaans opprinnelige innbyggere i Annen Mosebok eller Josvas bok. Antageligvis bebodde kenisittene en del av Arabia, i området rundt Syria.

I Fjerde Mosebok, som beskriver deler av utferden fra Egypt, nevnes det at israelittlederen Kaleb er «sønn av Jefunne av Kenas' slekt». I tidligere bibeloversettelser, som i oversettelsen av 1930, er betegnelsen «kenisitt» brukt: «Kaleb, Jefunnes sønn, kenisitten».

## Bibelnoter


## Referanser
Tiberioides

***Tiberioides*** er en slekt av biller som lever i død ved. De tilhører gruppen skarabider (Scarabaeoidea).

## Utseende
Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Slekten er utbredt i Assam, Myanmar og Nepal.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Tiberioides*** Gravely, 1913
******* *[[Tiberioides austeni]]* Gravely, 1914
******* *[[Tiberioides borealis]]* (Arrow, 1907)
******* *[[Tiberioides kerleyi]]* Kon & Araya, 2007
******* *[[Tiberioides kuwerti]]* (Arrow, 1907)

## Eksterne lenker
* Oversikt over artene
*
Pseudarrox

***Pseudarrox*** er en slekt av store, tropiske, biller som lever i død ved. De tilhører familien Passalidae.

## Utseende
Nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er nesten kvadratisk med en skarp midtfure. Dekkvingene har fine punktstriper, mellomrommene mellom dem litt hvelvede. Forleggene har små tenner langs det meste av yttersiden.

## Levevis
Disse artene lever mest i litt høyereliggende skoger (tåkeskog), gjerne mellom 1500-2000 meter over havet, men de kan finnes lavere.

## Utbredelse
Slekten er kjent fra Costa Rica og Colombia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae 
***** Underfamilien Passalinae Leach, 1815
****** Stammen Proculini
******* Slekten ***Pseudarrox*** Reyes-Castillo, 1970
******** *[[Pseudarrox caldasi]]* Reyes-Castillo *et al*., 1996
******** *[[Pseudarrox carreni]]* Reyes-Castillo, 1970

## Eksterne lenker
* 
Generic Guide to New World Scarab Beetles(på engelsk):http://www.unl.edu/museum/research/entomology/Guide/Scarabaeoidea/Passalidae/Passalidae-Overview/PassalidaeO.html
Kitbashing

**Kitbashing** (eng. «byggesett-knusing») er en vanlig brukt teknikk for å lage en ny skalamodell ut fra andre skaladmodeller, ofte i en annen skala. Teknikken brukes spesielt til framstilling av modeller til science fiction-filmer der modeller til spesialeffekter av romskip og futuristiske bygninger ofte framstilles på denne måten.

## Utvikling av teknikken
Teknikken ble utviklet på 1960 og 70-tallet i forbindelse med filmer som 2001: En romodyssé og Star Wars. Modellbyggerne tok utgangspunkt i byggesett som de brøt opp. Enkeltdeler fra forskjellige sett ble limt mer eller mindre umodifisert til overflaten av modellene som skulle detaljeres. Ved å blande elementer fra forskjellige byggesett i forskjellig skala framstilles en tilsynelatede ny konstruksjon som er svært detaljert.

Vanlige utgangspunkt for kitbashing er byggeset av kamply, stridsvogner og andre militære kjøretøyer, særlig fra andre verdenskrig. Disse settene har stor detaljrikdom og blir ikke så enkelt kjent igjen som delene av sett fra sivile kjøretøy. Ved å kjøpe mangelfulle eller utgåtte byggeset på salg kan store mengder detaljer skaffes på en rask og billig måte, i stedet for å detaljprosjektere og bygge alle detaljene fra råmaterialer.

Kitbashing kan også gjøres digitalt, der elemanter fra digitale modeller kan kombineres på forskjellige måter og eventuelt skrives ut med en 3D-skriver for å lage et fysisk objekt.

## Fordelene med kitbashing
Fordelen med denne teknikken er flere. Fysiske spesialeffekter på film er i noen grad avhengige av å lure tilskuerne. En høyt detaljert overflate hjelper til å trekke tilskuernes blikk mot modellen, slik at svakheter ved teknikken ikke blir så framtredende. Modellbyggerne sparer tid og penger i store produksjoner i forhold til å bygge alle detaljer fra bunnen av. Selv om tilskuerne ikke drar kjensel på enkeltelementene, vil detaljene fra faktisk eksisterende objekter gjøre det enklere for tilskuerne å kjenne seg igjen og gjøre at modeller lettere oppfattes som realistiske. For romskipene i de tre første Star Wars-filmene ble det særlig brukt deler fra stridsvognbyggesett.

## Referanser
Serrulus

***Serrulus*** er en utdødd slekt av biller som lever i død ved. De tilhører gruppen skarabider (Scarabaeoidea). 

## Utbredelse
Slekten er kjent fra miocen-tiden (16- 11,5 millioner år før nåtid) i Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Serrulus*** Hong, 1983
******* *[[Serrulus sinicus]]* Hong, 1983

## Eksterne lenker
* Fossil Works - *Serrulus* http://fossilworks.org/cgi-bin/bridge.pl?last_taxon=%%taxon_no%%&quick_search=Serrulus&action=quickSearch
*
Google Scholar

**Google Scholar** er en gratis tilgjengelig spesialisert søkemotor som indekserer fulltekst eller metadata for akademisk litteratur innen de fleste typer formater og på tvers av disipliner, og som beregner siteringstall og annen siteringsstatistikk. Den ble lansert i 2004 og dekker de fleste akademiske tidsskriftartikler og bøker som er publisert på internett, særlig på engelsk og i tiden etter årtusenskiftet. Den dekker også andre typer publikasjoner, som avhandlinger, rapporter og lignende. Dekningen av eldre publikasjoner, publikasjoner som bare finnes på papir og ikke-engelske publikasjoner har ofte vært dårligere, men også dekningen av eldre publikasjoner har gradvis  blitt bedre over tid. Google Scholar anses å gi et ganske dekkende bilde av vitenskapelig litteratur publisert gjennom de vanligste publiseringskanalene, særlig vitenskapelige tidsskrifter og større akademiske forlag. I mai 2014 ble Google Scholar antatt å inneholde 160 millioner dokumenter. Google Scholar har til dels samme funksjonalitet som de kommersielle og abonnementsbaserte tjenestene Scopus og Web of Science.

## Referanser


## Eksterne lenker

*
Kadmonitter

**Kadmonitter** var ifølge Det gamle testamente og Den hebraiske bibel en stamme nevnt i den pakt Gud gjorde med Abraham.

Stammens identitet er ukjent. Ifølge M. G. Eastons bibelordbok bebodde kadmonittene den nordøstre delen av Palestina; det antas at de er identiske med «Østens barn», som bebodde landet mellom Palestina og Eufrat.

En tolkning i *[[Jewish Encyclopedia]]* identifiserer kadmonittene med nabateerne. *[[Encyclopaedia Judaica]]* skriver at det er divergerende meninger angående identifiseringen av kenittene, kenisittene og kadmonittene: en sannsynlig tolkning er at de var arabiske stammer på grensen til Kanaan; en annen tolkning er at stammene refererer til Lilleasia, Trakia og Kartago.

## Referanser
Vestbotntinden

**Vestbotntinden** er et fjell på Hinnøya. Det høyeste punktet på fjellet er 948 meter over havet. Fjellet ligger på grensen mellom Kvæfjord kommune i Troms og Lødingen kommune i Nordland. Den sørlige delen av fjellet og opp til toppen, den delen som ligger i Lødingen kommune, er en del av Møysalen nasjonalpark.

Fjellet er omgitt av høyere fjell på tre sider; i sørvest Vestpolltinden (956 moh.), i sørøst Botntindan (977 moh.), og i nordvest Snøtindan (996 moh.). I nordøst ligger Vesterdalen, som går ned mot Gullesfjordbotn.

Fjellet er en del av et kystalpint landskap tett på fjordene. Fjellet er omgitt av trinnvise botndaler med småvann, slik som Austpollvatnet, Øvre Storelvvatnet og Vestervatnan. Dette er en landskapstype som tydelig viser lokalglasial påvirkning. Selve tinden var sannsynligvis en nunatak i siste istid.  Fjellene utgjør et system av egger, topper og botner som henger sammen med hverandre i dette landskapet, og egga mellom Vestbotntinden og Vestpolltinden er skarp.

På og rundt toppen av Vestbotntinden er det sterkt forvitring, og råttent og løst fjell. Vestsiden av fjellet er blokkmark.

Vestbotntinden kan bestiges fra Gullesfjordbotn. Fra toppen er det god utsikt blant annet mot Møysalen. Den beste utsikten over Vestpollen og Møysalen får man fra den sørlige og lavere toppen av fjellet.

## Referanser
Xylopassaloides

***Xylopassaloides*** er en slekt av store, tropiske, biller som lever i død ved. De tilhører familien Passalidae.

## Utseende
Middelsstore (20-28 millimeter), blanke, avlange passalider. Hodet er blankt, mye bredere enn langt, med kraftige kjever som er noe fremstrakte. Pronotum er bredere enn langt. Dekkvingene har kraftige punktstriper. Forleggene har små tenner langs det meste av yttersiden.

## Levevis
Disse artene lever i tropisk tåkeskog mellom 1300 og 2900 meter over havet, der de gnager i død ved. Artene kan ikke fly.

## Utbredelse
Slekten er utbredt i Mellom-Amerika, fra det sørlige Mexico (Chiapas) i nord til Honduras i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae 
***** Underfamilien Passalinae Leach, 1815
****** Stammen Proculini
******* Slekten ***Xylopassaloides*** Reyes-Castillo, Fonseca & Castillo, 1987
******** *[[Xylopassaloides chortii]]* Schuster, 1993
******** *[[Xylopassaloides moxi]]* Schuster, 1993
******** *[[Xylopassaloides pereirai]]*  Reyes-Castillo, Fonseca & Castillo, 1987
******** *[[Xylopassaloides pterocavis]]* Reyes-Castillo, Fonseca & Castillo, 1987
******** *[[Xylopassaloides schusteri]]* Reyes-Castillo, Fonseca & Castillo, 1987

## Eksterne lenker
* J.C. Schuster (1993) *Xylopassaloides* (Coleoptera: Passalidae) in Mesoamerica: relations, distribution and new species. *The Florida Entomologist* 76: 114-119.http://digitalcommons.unl.edu/cgi/viewcontent.cgi?article=1153&context=entomologyother&sei-redir=1&referer=http%3A%2F%2Fwww.bing.com%2Fsearch%3Fq%3DXylopassaloides%26qs%3Dn%26form%3DQBRE%26scope%3Dweb%26sp%3D-1%26pq%3Dxylopassa%26sc%3D0-9%26sk%3D%26cvid%3D2005373CC20D443CADFFA8B964596374#search=%22Xylopassaloides%22
* J.C. Schuster og E. Canio (2008) Taxonomy of Passalidae of the New World. http://museum.unl.edu/research/entomology/Guide/Scarabaeoidea/Passalidae/Passalidae-Taxonomy.pdf
* 
Generic Guide to New World Scarab Beetles(på engelsk):http://www.unl.edu/museum/research/entomology/Guide/Scarabaeoidea/Passalidae/Passalidae-Overview/PassalidaeO.html
* Sjekkliste over Passalidae fra Mexico
* Oversikt over artene
Zado Records

**Zado Records** var et plateselskap som ble startet av Helge Gaarder, Jon Rognlien og Jan Olufsen i 1980, under bølgen av uavhengige plateselskaper i kjølvannet av punken. De holdt til i Hjelmsgate 3 i Oslo, med en løs tilknytning til Gateavisa, og hadde som formål å gi ut moderne norsk rock av uetablerte artister.

Selskapet hadde 5 utgivelser. De tre første utgivelsene (Norske Gutter, Babij Jar og De Sjenerte) solgte bra. De to siste utgivelsene av Johnny Yen Bang! og Dobbel V/Hiss gikk i en mer eksperimentell retning. Begge ble innspilt i Ny York Studio som var eid av plateselskapet MAI, med Helge Gaarder som produsent. Innspillingskostnadene førte til økonomisk sammenbrudd for selskapet. Dermed ble *Geometri* med Dobbel V/Hiss, som ble sluppet i 1981, selskapets siste utgivelse. På denne utgivelsen hadde selskapet skiftet navn til Zado Produkter.

## Diskografi

## Referanser
Inner-Bjørnrå

**Inner-Bjørnrå** er et område på Austerlandet i Sortland kommune i Nordland. Området ligger langs fylkesvei 959, på østsiden av Godfjorden, og omfatter gårdene Elveneset, Rydningen, Nordtun, Dannelveien, Elvik og Solbakken. Dette er de siste gårdene hvor det bor fastboende på Austerlandet. Øst for Inner-Bjørnrå ligger Småbergan og «Heia», med Heivannet (272 moh), som har en ørretbestand. Heivannet ligger omgitt av Ane-Knutsetinden (536 moh), Svarttinden (789 moh) og Bjørnråfjellet (865 moh). Fra Heivannet renner Bjørnråelva, som har utløp på Inner-Bjørnrå.
Cacoius

***Cacoius*** er en slekt av biller som lever i død ved. De tilhører gruppen skarabider (Scarabaeoidea). Slekten omfatter bare én kjent art.

## Utseende
Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Arten er utbredt i Indonesia (Borneo).

## Systematisk inndeling
Arten blir noen ganger ført til slekten *[[Basilianus]]* eller *[[Aceraius]]*.

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Cacoius*** Boucher, 1993
******* *[[Cacoius jacquesi]]* Boucher, 1993

## Eksterne lenker

* Oversikt over artene
*
Bjørnråfjellet

**Bjørnråfjellet**  er et fjell i Godfjorden i Sortland kommune i Nordland fylke. Det ligger på østsiden av fjorden ovenfor Inner-Bjørnrå og vanligvis går man opp på høyre side av Bjørnråelva opp til Heia for så å gå videre opp på selve Bjørnråfjellet. Fjellet er et populært sted for de som liker toppturer både sommer og vinter, og har en spektakulær utsikt over mange kommuner i området, både til Sortland, Hadsel, Andøya, Bjarkøy, Kvæfjord og Harstad kommune.

## Referanser
Acheilognathinae

* Acanthorhodeus
* Acheilognathus
* Pratanika
* Pseudorhodeus
* Rhodeus
* Tanakia

**Acheilognathinae** er en gruppe karpefisker. Gruppen består av seks slekter med til sammen 71 beskrevne arter. Over halvparten av artene tilhører slekten *[[Acheilognathus]]*.

## Eksterne lenker
*
Amur-jernbanen

**Amur-jernbanen** (russisk: , *Amurskaja zjeleznaja doroga*) er den siste delen av den transsibirske jernbanen i Russland, bygget 1907–1916.

Byggingen av denne jernbanestrekningen bidro til utviklingen av gullgrave-industri, treforedling, fiskeri- og pelshandelen i Sibir og det russiske fjerne østen. Den er over 2&nbsp;115 km lang og strekker seg over hele Transbajkal-regionen og Amur oblast.

Jernbanens hoveddeler er: Kuenga-Urjum (204&nbsp;km, 1907–1911); Urjum-Kerak (632&nbsp;km, 1909–1913); Kerak-Deja, med en avstikker til Blagovesjtsjensk (679&nbsp;km, 1911–1915); Deja-Khabarovsk (481&nbsp;km, 1915–1916).

## Utbygging

I 1905 rettet by-dumaen i Blagovesjtsjensk og det lokale næringslivet en forespørsel til den russiske regjeringen om å bygge ut Amur-strekningen av Den transsibirske jernbanen. Regjeringen vedtok utbyggingen etter at statsminister Pjotr Stolypin gikk inn for forslaget, og dette ble vedtatt den 3. april 1908.

Utbyggingsarbeidet fant sted i tynt befolkede permafrost-områder under tøffe klimaforhold. I 1907–1913 ble den vestlige delen av strekningen bygget fra Kuenga til Urjum. Før de kunne gå i gang med å bygge jernebanestrekningen måtte man bygge en egen vei for å få arbeidere og materialer til området, for dette fantes ikke fra før.

I 1912 begynte utbyggingen av den østlige delen av Amur-jernbanen. For første gang i jernbanehistorien fikk man mekanisert mye av byggeprosessen, og det ble brukt både gravemaskiner og automatiske steinknusere. De vestlige og østlige delene av jernbanelinjen ble sammenkoblet ved Oblutsje i 1914.

## Kjente broer og tunneler

Khabarovsk-broen over Amur-elven var i mange år regnet som landets lengste bro. Den var designet av Lavr Proskurjakov. Før broen kom i drift måtte man bruke jernbaneferge om sommeren og hest og kjerre for å krysse den islagte Amur om vinteren.

Amur-jernbanen hadde også verdens første tunnel i permafrost der man hadde isolasjon mellom selve tunnelen og berggrunnen.

## Administrasjon

Amur-jernbanen var opprinnelig administrert av det russiske kommunikasjonsdepartementet, med kontor i Khabarovsk. Fra 1922 (etter Sovjetunionens opprettelse) ble den administrert av Folkekommissariatet for kommunikasjon. I 1959 ble Amur-jernbanen og Transbajkal-delen av Den transsibirske jernbanen slått sammen og omorganisert til Transbajkal-jernbanen.

## Bildegalleri

File:View inside of tunnel at the 587th verst of Amur Railway.jpg|Byggingen av tunnelen under Amur.
File:Amur Railway - construction over river bolshaya omutnaya.jpg|Jernbanearbeidere bygger bro over *Bolshaja Omutnaja*-elven
File:Russian prisoners at work at the Amur Railway.jpg|Russiske fanger arbeider under utbyggingen av Amur-jernbanen


## Se også
* Jernbane i Russland

## Eksterne lenker
*Den transsibiriske jernbanen hos ThoughtCo.
Nikka Vonen

**Nicoline Marie Vonen**, (født 14. november 1836 i Fjaler, død 29. november 1933 samme sted) var en norsk forfatter, folkeminnesamler og grunnlegger av Nikka Vonens Pigeinstitutt. Hun var datter av korpssmed og klokkemaker Bertel Johannesson Vonen (1799–1868)
Da hun var 11 år ble hun sendt til "Pensionat og Skole for Pigebørn av den bedre Classe" i Davik i Nordfjord. 
Hun var kjent for sin store interesse av å samle dialekt og ord fra bygden. 
Hun var senere også elev ved en guvernanteklasse ved Nissens Pigeskole" i Kristiania.
Nikka var en naturelsker, hun likte fotturer i fjellene. Hun var også en av de første kvinnene som nådde toppen av Galdhøpiggen.

Nikka Vonen meldte seg i 1872 som første kvinne inn i nynorskorganisasjonen Vestmannalaget i Bergen, og var medlem i Det Norske Samlaget.

Soknepresten i Fjaler, Anton Kleppestø, skrev følgende minneord etter hennes død:

*"Hun innskrenket sig ikke bare til å meddele kunnskaper, men hovedsaken var for henne å gjøre elevene sine skikket for livet. Hennes undervisning og oppdragelse var i beste forstandoppøvelse i livskunst. Med henne er en av de mest særmerkte kvinner vårt land har eid, vandret bort".*

## Referanser
Giftbeger

**Giftbeger** er et beger med dødelig gift, brukt til å begå selvmord eller fremtvinge selvmord det var tidligere også en henrettelsesmetode i blant annet Antikkens Hellas.

Sokrates sin dødsstraff ble utført ved at han tømte et giftbeger. Giften var sannsynligvis giftkjeks.
## Referanser


## Se også
* Dødsstraff
* Liste over henrettelsesmetoder
Ola Mildred Rexroat

**Ola Mildred Rexroat** (født 29. august 1917 i Ogden i Kansas i USA, død 28. juni 2017 i Hot Springs i Sør-Dakota) var den eneste innfødte amerikanske kvinne (indiansk avstamning) som tjenstgjorde i Woman Airforce Servive Pilots (WAPS). Hun sluttet seg til WAPS etter high school, og hadde farlige oppdrag, som fly slepemål for øvelsesskyting med antiluftskyts. Etter at hun sluttet i luftforsvaret virket hun i ti år som flygeleder. I 2007 ble hun innlemmet i Sør-Dakota Aviation Hall of Fame. Hun var den siste gjenlevende fra Sør-Dakota som tjenstgjorde i WAPS.
Hun var en Oglala Sioux fra Pine Ridge Indian Reservation. Hun fikk en bachelorgrad i kunst fra University of New Mexico i 1939. Hun bodde i New Mexico i hvert fall frem til tidlig i 2016.

## Referanser
Pine Ridge (indianerreservat)

**Pine Ridge** (lakota: *Wazí Aháŋhaŋ* er et reservat for urbefolkningen i det sørlige Sør-Dakota, USA. Oglala Lakota County er et administrativt fylke (county) som i sin helhet ligger innenfor reservatets grenser. Reservatet ble opprettet av USAs føderale myndigheter i 1889, for medlemmer av stammen som i dag er kjent som Oglala Sioux Tribe eller Oglala Lakota. Det er et av de største reservatene i USA. Svært mange av innbyggerne lider av fattigdom, alkoholisme og dårlig helse. Levealderen er også langt lavere enn i resten av USA.

## Kjente ledere og andre personer fra reservatet
* American Horse (*Wašíčuŋ Tȟašúŋke*) (født i 1840 – død 16. desember 1908)
* Amos Bad Heart Bull, historiker
* SuAnne Big Crow, grunnlegger av gutte- og jenteklubben i reservatet
* Cecilia Fire Thunder, kvinnelig president for Oglala Sioux
* Ola Mildred Rexroat, pilot i Woman Airforce Service

## Stammeregjering
Reservatet styres av et råd på 18 personer, som velges for oppdraget. Dette skjer i samsvar med Indian Reorganization Act fra 1934.

## Økonomi og sosiale spørsmål

### Helse og helsestell
Innbyggerne i Pine Ridge hadde per 2016 en forventet levealder på 47 år for menn og 52 år for kvinner. Dette var den nest laveste forventede levealderen i den vestlige verden; kun i Haiti var dødelighetsstatistikken dårligere. I 2021 var forventet levealder for menn fortsatt 47 år, men for kvinner var forventet levealder økt til 55 år.

Barnedødeligheten var fem ganger høyere enn gjennomsnittet i USA per 2016, og selvmord blant voksne er fire ganger høyere enn gjennomsnitt i USA. Fattigdom og alkoholisme er også mye høyere i Pine Ridge enn i landet som helhet.

## Bildegalleri

## Referanser


## Litteratur
* Paula L. Wagoner,  *They Treated Us Just Like Indians: The Worlds of Bennett County, South Dakota*, University of Nebraska Press (2092)
* Stew Magnuson, *The Death of Raymond Yellow Thunder: And Other True Stories from the Nebraska–Pine Ridge Border Towns*, Texas Tech University Press, ISBN 978-0-89672-634-5.(2009)

## Eksterne lenker
* Offisiell webbsida for Oglala Sioux og Pine Ridge indianreservat
* ''The Lakota Country Times''
* Friends of Pine Ridge Reservasjon
Ahmadiyya fredspris

**[[Ahmadiyya]] fredspris**, formelt kalt **Ahmadiyya Muslim Prize for the Advancement of Peace**, deles ut årlig «som anerkjennelse av et individs eller en organisasjons bidrag til å fremme fredens sak». Prisen ble lansert første gang i 2009 av Ahmadiyya muslimsk fredsprisutvalg under ledelse av kalifen til Ahmadiyya Muslimsk Trossamfunn, Mirza Masroor Ahmad. Han anses for å være den fremste muslimske lederen som arbeider for fred og inter-religiøs harmoni. Gjennom sine prekener, foredrag, bøker og personlige møter arbeider han kontinuerlig for etablering av universelle menneskerettigheter, et rettferdig samfunn og en adskillelse mellom religion og stat. Ahmadiyya fredspris er et av hans flere initiativ for å fremme fred i verden.

## Utvelgelse, kunngjøring og tildeling
Arbeidet med utvelgelsen av den aktuelle kandidaten gjøres av en komité, og vinneren blir kunngjort på årskonferansen for ahmadiyyamuslimer i Storbritannia. Tildelingen av fredsprisen finner sted det påfølgende året i anledningen av det årlige nasjonale fredssymposium i en av Vest-Europas største moskeer, Baitul Futuh moskeen i London.

## Mottakere
Alle mottakere av denne prisen fram til i år er listet nedenfor:

## Norsk kandidatur
Veronica Thorsen Carroza Moraga har gjennom observasjoner, samtaler og intervjuer med representanter og kalifen til Ahmadiyya Muslimsk Trossamfunn, studert hvordan den norske-avdelingen av Ahmadiyya-retningen i islam presenterer et bilde av seg selv som «muslimer for fred». Ved å bruke perspektiver knyttet til sosiale møter, og hvordan menneskets handlinger bestemmes av de sosiale omgivelsene, har hun sett hvordan Ahmadiyya-retningen opptrer i samspill med storsamfunnet.

Den norske avdelingen av trossamfunnet, Ahmadiyya Muslimsk Trossamfunn Norge (AMJ Norge), arbeider også for å skape fred og harmoni på både det religiøse og verdslige planet gjennom forskjellige arrangementer, slik som nyttårsdugnad, grunnlovsmiddag, religionenes dag, suppekjøkken og fredskonferanser , den siste i rekken var i 2024. Ahmadiyya Muslimsk Trossamfunn Norge arbeider også med å fremme norsk kandidatur for Ahmadiyya-fredspris.

## Referanser
Hincksius

***Hincksius*** er en slekt av biller som lever i død ved. De tilhører gruppen skarabider (Scarabaeoidea).

## Utseende
Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Slekten er utbredt på Ny-Guinea.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Hincksius*** Boucher, 1993
******* *[[Hincksius macrolinoides]]* Boucher, 1993
******* *[[Hincksius papuanus]]* (Hincks, 1956)
******* *[[Hincksius praestabilis]]* Boucher, 1993

## Eksterne lenker

* Oversikt over artene
*
Slaget ved Siffin

**Slaget ved Siffin** (arabisk: وقعة صفين) stod i mai til juli i 657 ved Eufrats bredder i Syria, mellom kalifen Ali ibn Abi Talib og Muawiya I, den sistnevnte  grunnleggeren av umajjadedynastiet, under den andre fitna. Det hovedsakelige sammenstøtet fant sted fra 26. til 28. juli. Siffin tilsvarer det moderne Abu Huraiyra i Raqqa.

Etter det kontroversielle mordet på Uthman ibn Affan var Ali blitt kalif, men ble tvunget til å kjempe for å vinne tilslutning. Muawiya, guvernøren i Syria, fordømte Ali, og avgjørelsen mellom de to om hvem som skulle ha makten i riket kom til å stå ved Siffin. Utgangen av slaget var uviss og de to partene gikk med på å søke tvistedom, men resultatet av den ble like uvisst og kontroversielt. Slaget og tvistedommen bidro til å svekke Alis stilling og tjente ikke til å løse spenningene i det muslimske riket. 

Slaget regnes ofte som utgangspunktet for splittelsen mellom de to største retningene innen islam: Muawiya I kom av sunnittene til å ble betraktet som den første ummajjadiske kalifen, mens sjiittene bestrider dette og betrakter i stedet Ali som den første imamen. Straks etter slaget sprang det også ut en tredje gren, kharijitterne, som forlot Alis side ettersom denne hadde gått med på tvistedom.

## Litteratur
* Gudrun Krämer: *Geschichte des Islam*. Dtv, München 2005, ISBN 978-3-423-34467-8, S. 39–41.
* Gernot Rotter: *Die Umayyaden und der zweite Bürgerkrieg (680–692)*. Steiner, Wiesbaden 1982, ISBN 3-515-02913-3 (teilw. Habilitationsschrift, Tübingen 1977).
Odd Sigvald Olsen

**Odd Sigvald Didrik Olsen** (1938–2017) var en norsk forretningsmann.

Han regnes som en av oljepionerene i etablering av olje- og gassutvikling i Norge fra tidlig i 1970-årene, etter at han grunnla oljeselskapet Norminol i 1971.

Olsen tilhørte en pionérfamilie i nordområdene fra det 19. århundre innenfor olje og gass, politikk, polar fangstovervinteringer og kultur.

## Liv og virke
Olsen grunnla oljeselskapet Norminol i 1971. Norminols opprinnelige eierandeler på norsk sokkel ble solgt til Equinor ASA.

Han var grũnder og eier av bedriftsrådgivningsselskapet OSO Consult som hadde merkantile arbeidsoppgaver for Norminol i 1970- og 1980-årene.

Olsen var i årene 1974–1975 styreformann i Studieselskapet for nord-norsk næringsliv.

Han var gift med Marit K. Olsen, som var barnebarn til fangstmannen Johan Nilsen Nøis, og de fikk fire barn.

## Referanser
Botntindan

**Botntindan** er et fjell på Hinnøya. Det høyeste punktet på fjellet er 976 meter over havet. Hoveddelen av fjellet ligger i Kvæfjord kommune i Troms, mens den vestre og høyeste toppen ligger på grensen til Lødingen kommune i Nordland. Den delen av fjellet som ligger i Lødingen kommune, ned mot Austpollvatnet, er en del av Møysalen nasjonalpark.

Botntindan har tre topper, fra vest mot øst 976, 975 og 870 moh. Topp 975 har en primærfaktor på 170 meter i forhold til den høyeste Botntinden, som igjen har primærfaktor på 300 meter i forhold til Snøtindan. Avstanden mellom de to høyeste toppene er 1,1&nbsp;km. På egga øst for topp 870 ligger et trigonometrisk punkt på 777 moh.

Fjellet er en del av et kystalpint landskap tett på fjordene. Fjellet er omgitt av trinnvise botndaler med småvann, slik som Austpollvatnet, Ivervatnet og Vestervatnan. Dette er en landskapstype som tydelig viser lokalglasial påvirkning.

Botntindan kan bestiges fra Sørdalen, hvor  går. Fra toppen er det utsikt til mange andre topper på over 900 moh. i området.

## Referanser
Augustinerklosteret i Erfurt

**Augustinerklosteret i Erfurt** er et tidligere kloster for augustinereremittene, oppført i 1277, i byen Erfurt i den tyske delstaten Thüringen. Martin Luther levde i klosteret som munk fra 1505 til 1511. I løve- og papegøyevinduet i kirkens kor, finnes forbildet for lutherrosen. Etter reformasjonen gikk klosteret i 1525, over i den evangeliske kirkes eie. I 1559 ble klosteret sekularisert av byen Erfurt. Deler av klosteret ble ødelagt ved et luftangrep i 1945. Klosterbygningene har siden 1994 fungert som administrasjons- og konferansested.
Fil:Augustinerkloster Erfurt 19-05-2011 DSCF6274.jpg|Luthers celle.
Fil:Augustinerkloster erfurt kirchenfenster1.JPG|Løve- og papegøyevinduet, med forbildet for lutherrosen.
Fil:Bibliothek Augustinerkloster Erfurt.JPG|Den nye bibliotekbygningen.


## Referanser
Ole Erik Midtskogen

**Ole Erik Midtskogen** (født 1995) er en norsk fotballspiller som spiller for .

Han meldte overgang fra moderklubben Tynset til  i 2016. Han fikk sin debut i OBOS-ligaen mot  på bortebane den 3. april 2018. Sesongen 2020 spilte han for den færøyske klubben Klaksvíkar Ítróttarfelag. Han spilte for KÍ mot den irske klubben Dundalk FC i Europa League playoff i Dublin i 2020, hvor han scoret et mål i 3–1 nederlaget. I 2021 signerte han for nettopp Dundalk FC.

I august 2021 terminerte han kontrakten med Dundalk, og vendte hjem til Norge hvor han signerte for Kjelsås.
 
## Referanser


## Eksterne lenker
*
Wikitribune

**Wikitribune** (stilisert som *Wiki*'TRIBUNE**') er et nyhetsnettsted der profesjonelle journalister undersøker og rapporterer nyheter, og frivillige bidrar til artiklene gjennom korrekturlesing, faktasjekk og å legge til kilder. Jimmy Wales, medgrunnlegger av Wikipedia, kunngjorde nettstedet i april 2017. Wikitribune er ikke tilknyttet nettleksikonet Wikipedia eller organisasjonen Wikimedia Foundation.

«Dette vil være første gang profesjonelle journalister og borgerjournalister vil jobbe side om side som likeverdige ved å skrive reportasjer mens de skjer, redigere dem mens de utvikler seg, og til alle tider støttet av et nettsamfunn som sjekker og dobbeltsjekker alle fakta,» sa Wales. Wales har som formål med prosjektet å bidra til å bekjempe falske nyheter på nettet; han ble angivelig motivert til å ta tak i utfordringen da han hørte Kellyanne Conway bruke uttrykket «alternative fakta» på fjernsyn.

En demoversjon av nettstedet er bare blitt gjort tilgjengelig for et utvalgt publikum, slik som medier.

## Referanser


## Eksterne lenker
*
Seiling under Sommer-OL 2004 – Mistral menn

**Mistral for menn** i seiling under Sommer-OL 2004 ble arrangert i august 2004 på Agios Kosmas Olympic Sailing Centre i Athen.

## Resultater

## Referanser
AFI’s 100 Years…100 Thrills

**AFI's 100 Years…100 Thrills** er en liste over de 100 viktigste spenningsfilmene fra USA ifølge det amerikanske filminstituttet (*The American Film Institute* – AFI). Listen ble stemt fram i en undersøkelse blant 1800 filmkritikere, filmhistorikere og fagfolk fra filmbransjen. AFI lanserte en liste med fire kriterier som de stemmeberettigede måtte ta hensyn til når de skulle stemme. Det var til sammen 400 nominerte filmer.

AFI har beskrevet listen på sin nettside: «Uansett sjanger har disse filmene en kunstnerisk og filmfaglig kvalitet som er adrenalinfremkallende for både kropp og sinn. Spenningsmomentene i disse filmene har bidratt til å løfte og berike USAs filmhistorie, og er fremdeles en inspirasjon for bransjen og publikum.»

Listen ble presentert 12. juni 2001 av det amerikanske filminstituttet i en CBS-sending produsert av Gary Smith. TV-sendingen het *AFI's 100 Years... 100 Thrills: America's Most Heart-Pounding Movies*, og skuespilleren Harrison Ford var programleder. Sendingen ble nominert til en Primetime Emmy Award for beste enkeltprogram.

## Kriterier
AFI lanserte en liste på fire kriterier som velgerne måtte ta hensyn til når de skulle stemme:
* Det må være en fiksjonsfilm med spillefilmlengde, vanligvis over 60 minutter.
* Det må være en engelskspråklig film, produsert helt eller delvis i USA.
* Den må ha en kunstnerisk og filmfaglig kvalitet som er adrenalinfremkallende for både kropp og sinn.
* Filmen skal ha bidratt til å løfte og berike USAs filmhistorie, og skal fremdeles være en inspirasjon for bransjen og publikum.

## Liste

## Referanser


## Eksterne lenker
* AFI's 100 Years...100 Thrills på det amerikanske filminstituttets nettsider
* AFI's 100 Years...100 Thrills  (.pfd-fil)
* De 400 nominerte filmene  (.pdf-fil)
*  (TV-sending, sendt 12. juni 2001)
Bourg-Madame

**Bourg-Madame** (katalansk: *La Guingeta d'Ix*) er en fransk kommune i departementet Pyrénées-Orientales i regionen Occitanie. 

Kommunen befinner seg i sør-øst i Frankrike på grensa til Spania.

Gjennom jernbanestasjonen i Bourg-Madame går Det gule toget, som går mellom Latour-de-Carol og Villefranche-de-Conflent.

## Befolkningsutvikling
***Antall innbyggere i kommunen Vaison-la-Romaine***

## Referanser


## Eksterne lenker
* 
* Kommunedata INSEE
Passipassalus

***Passipassalus*** er en slekt av biller som lever i død ved. De tilhører gruppen skarabider (Scarabaeoidea).

## Utseende
Middelsstore (16-33 millimeter), langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd ved å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Arten er utbredt i Sør-Amerika (Brasil), alle artene lever i Amazonas-bekkenet.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Passalinae
****** Slekten ***Passipassalus*** Fonseca & Reyes-Castillo, 1993
******* *[[Passipassalus brevicornis]]* Jíménez-Ferbans, Reyes-Castillo & Fonseca, 2016
******* *[[Passipassalus buhrnheimi]]* Fonseca & Reyes-Castillo, 1993
******* *[[Passipassalus corniculatus]]* (Fonseca, Gouveia & Fernandez, 2008)
******* *[[Passipassalus macrocerus]]* (Reyes-Castillo & Fonseca, 1992)
******* *[[Passipassalus nukak]]* Jíménez-Ferbans & Reyes-Castillo, 2015

## Eksterne lenker
* L. Jimenez-Ferbans og P. Reyes-Castillo (2015) Phylogeny and Taxonomy of *Paxillus* MacLeay and *Passipassalus* Reyes-Castillo and Fonseca (Coleoptera: Passalidae: Passalini), with the Description of New Species. *Annals of the Entomological Society of America* 108: 415-434. http://www.bioone.org/doi/full/10.1093/aesa/sav019
* L. Jimenez-Ferbans, P. Reyes-Castillo og Fonseca (2016) *Passipassalus brevicornis* n. sp.: a New Passalidae (Coleoptera) from Brazilian Amazonian, with a Key to the Species of *Passipassalus* Reyes-Castillo & Fonseca. *Neotropical Entomology* 45: 288-290. https://link.springer.com/article/10.1007/s13744-016-0382-1
* Oversikt over artene
*
Volley2000

**Volley 2000** er en spilleform av volleyball som er tilpasset barn, der utøvere raskt kommer til spill og aktiviteten er høy fra starten av. Det kan spilles av alle, også voksne nybegynnere. 

Det som skiller Volley2000 fra tradisjonell volleyball er hovedsakelig:; antall spillere, at serven kan foretas fra helt frem til 3-meteren og at det er tillatt med ett sprett mellom to av ballberøringene.

Volley2000 kommer fra Sverige og har blitt spilt i konkurransesammenheng i aldersklasser opp til og med 13 år. 

Det kan også være en fordel å la eldre nybegynnere starte med Volley2000 for å lære seg grunnspillet. Det kan spilles rene gutte- og jentelag, eller med mix lag.

Banen er en vanlig volleyballbane på 9 x 18 meter, med tremeterlinjer. 

Et lag består av 2 til 4 spillere på banen. Ved flere enn 4 spillere kan det roteres slik at en går ut og en annen kommer inn. Det vanlige er at en spiller går ut til benken når han/hun skal rotere fra nettet til serveplass, og at den nye spilleren går inn på serveplass.

Ballen er en vanlig volleyball, men med lavere trykk enn normalt. Det kan også benyttes skumplastballer for de yngste. 

Netthøyden er 200 cm over gulvet.

En kamp består av ett eller flere sett. Hver ball gir poeng uansett hvilket lag som server. Normal sett går til 25 poeng, et avgjørende sett spilles til 15. I begge tilfeller må laget som vinner settet ha minst 2 poengs ledelse. Kampene kan spilles best av 3 eller 5 sett, 

Det trekkes lodd om hvilket lag som starter å serve. Spillet startes med serven. De som bruker underhåndsserve kan stå så langt frem som til tremterlinjen. De som bruker overhåndserve må stå bak baklinjen. Den spilleren som har servet kan ikke angripe fra foran tremeterlinjen. Dette gjelder ikke hvis laget har 2 eller 3 spillere.

Serven skal tas imot før den spretter i gulvet. Deretter kan ballen sprette en gang mellom to slag, innenfor lagets berøringer. Spretten kan også være utenfor banen på egen side. For de yngste kan de også tillates at ballen spretter mer enn den ene gangen.

Ballen skal etter maksimum tre slag og en sprett spilles tilbake over nettet. Sprett regnes ikke som slag. Ballen kan spilles med en hvilken som helst kroppsdel, men det oppfordres til å unngå spark da det gir vesentlig mindre kontroll på ballen. 

Det viktige er at spillerne lærer seg grunnslagene i volleyball, baggerslag og fingerslag.

## Eksterne lenker
*Minivolleyball.no - Regler for Volley2000